CELEX: 
Language: et
Date: 2009-09-26 00:00:00
Title: 2009/681/EÜ: Euroopa Parlamendi otsus, 23. aprill 2009 , Euroopa Liidu Põhiõiguste Ameti 2007. aasta eelarve täitmisele heakskiidu andmise kohta#Euroopa Parlamendi resolutsioon, 23. aprill 2009 , tähelepanekutega, mis on Euroopa Liidu Põhiõiguste Ameti 2007. aasta eelarve täitmisele heakskiidu andmist käsitleva otsuse lahutamatu osa

26.9.2009   
            
            
               ET
            
            
               Euroopa Liidu Teataja
            
            
               L 255/198
            
         
      EUROOPA PARLAMENDI OTSUS,
   
   23. aprill 2009,
   Euroopa Liidu Põhiõiguste Ameti 2007. aasta eelarve täitmisele heakskiidu andmise kohta
   (2009/681/EÜ)
   EUROOPA PARLAMENT,
   
               —
            
            
               võttes arvesse Euroopa Liidu Põhiõiguste Ameti 2007. rahandusaasta lõplikke raamatupidamisaruandeid (1);
            
         
               —
            
            
               võttes arvesse kontrollikoja aruannet Euroopa Liidu Põhiõiguste Ameti 2007. eelarveaasta lõpliku raamatupidamise aastaaruande kohta koos ameti vastustega (2);
            
         
               —
            
            
               võttes arvesse nõukogu 10. veebruari 2009. aasta soovitust (5588/2009 – C6-0060/2009);
            
         
               —
            
            
               võttes arvesse EÜ asutamislepingut, eriti selle artiklit 276;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
            
         
               —
            
            
               võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (4) eriti selle artiklit 21;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
            
         
               —
            
            
               võttes arvesse kodukorra artiklit 71 ja V lisa;
            
         
               —
            
            
               võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni arvamust (A6-0176/2009);
            
         
               1.
            
            
               annab heakskiidu Euroopa Liidu Põhiõiguste Ameti direktori tegevusele ameti 2007. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Liidu Põhiõiguste Ameti direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Hans-Gert PÖTTERING
         
      
      
         
            Peasekretär
         
         Klaus WELLE
         
      
   
   
      (1)  ELT C 278, 31.10.2008, lk 1.
   
      (2)  ELT C 311, 5.12.2008, lk 7.
   
      (3)  EÜT L 248, 16.9.2002, lk 1.
   
      (4)  ELT L 53, 22.2.2007, lk 1.
   
      (5)  EÜT L 357, 31.12.2002, lk 72.
   
      
         EUROOPA PARLAMENDI RESOLUTSIOON,
      
      23. aprill 2009,
      tähelepanekutega, mis on Euroopa Liidu Põhiõiguste Ameti 2007. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Liidu Põhiõiguste Ameti 2007. rahandusaasta lõplikke raamatupidamisaruandeid (1);
               
            
                  —
               
               
                  võttes arvesse kontrollikoja aruannet Euroopa Liidu Põhiõiguste Ameti 2007. eelarveaasta lõpliku raamatupidamise aastaaruande kohta koos ameti vastustega (2);
               
            
                  —
               
               
                  võttes arvesse nõukogu 10. veebruari 2009. aasta soovitust (5588/2009 – C6-0060/2009);
               
            
                  —
               
               
                  võttes arvesse EÜ asutamislepingut, eriti selle artiklit 276;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (3) eriti selle artiklit 185;
               
            
                  —
               
               
                  võttes arvesse nõukogu 15. veebruari 2007. aasta määrust (EÜ) nr 168/2007, millega asutatakse Euroopa Liidu Põhiõiguste Amet, (4) eriti selle artiklit 21;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94;
               
            
                  —
               
               
                  võttes arvesse kodukorra artiklit 71 ja V lisa;
               
            
                  —
               
               
                  võttes arvesse eelarvekontrollikomisjoni raportit ja kodanikuvabaduste, justiits- ja siseasjade komisjoni arvamust (A6-0176/2009);
               
            
                  A.
               
               
                  arvestades, et kontrollikoda märkis, et ta sai piisava kindluse 2007. aasta raamatupidamisaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 22. aprillil 2008. aastal Euroopa Liidu Põhiõiguste Ameti direktori tegevusele ameti 2006. eelarveaasta eelarve täitmisel heakskiidu (6);
               
            
                  1.
               
               
                  märgib, et määrusega (EÜ) nr 168/2007 asutati Euroopa Liidu Põhiõiguste Amet, mis on Rassismi ja Ksenofoobia Euroopa Järelevalvekeskuse õigusjärglane ja mille volitusi pikendati 1. märtsist 2007;
               
            
                  2.
               
               
                  tuletab meelde, et amet peaks püüdlema sünergia saavutamise poole ja vältima tegevuse kattumist inimõiguste valdkonnas tegutsevate teiste institutsioonidega, eriti Euroopa Nõukoguga, nagu on nõutud Euroopa Parlamendi 14. jaanuari 2009. aasta resolutsioonis (7);
               
            
                  3.
               
               
                  peab kahetsusväärseks, et Euroopa Parlamendi eelarve täitmisele heakskiidu andmise otsuse tähtaeg määruse (EÜ) nr 168/2007 artikli 21 lõikes 10 määrati 30. aprillile aastal n + 2 ning seda ei ühtlustatud uue tähtajaga (15. mai aastal n + 2), mis nähti ette muudetud raamfinantsmäärusega (EÜ, Euratom) nr 2343/2002 (8);
               
            
                  4.
               
               
                  võtab ameti 2007. aastat käsitlevast eelarve haldamise ja finantsjuhtimise aruandest teadmiseks, et amet võttis 2007. aasta augustis kasutusele tekkepõhise raamatupidamise;
               
            
                  5.
               
               
                  väljendab heameelt kontrollikoja tähelepanekute üle, et hoolimata Rassismi ja Ksenofoobia Euroopa Järelevalvekeskuse muutmisest ametiks ning eelarve märkimisväärsest suurenemisest (14 200 000 eurot võrreldes 9 300 000 euroga, mis eraldati aasta varem Rassismi ja Ksenofoobia Euroopa Järelevalvekeskusele), seoti 2007. aastal peaaegu kõik assigneeringud (13 900 000 eurot);
               
            
                  6.
               
               
                  märgib, et OLAF on alustanud ameti tegevuse uurimist; kutsub üles ametit ja eriti direktorit tegema OLAFiga täielikku koostööd; nõuab, et OLAF, amet ja komisjon teavitaksid eelarve täitmisele heakskiitu andvat asutust uurimise tulemustest ja võimalikest järelmeetmetest nii kiiresti kui võimalik;
               
            Puudused eelarve täitmisel seoses Rassismi ja Ksenofoobia Euroopa Järelevalvekeskuse muutmisega Euroopa Liidu Põhiõiguste Ametiks
      
                  7.
               
               
                  võtab teadmiseks kontrollikoja järelduse, et 7 500 000 eurot tuli siiski üle kanda järgmisse aastasse seoses ameti volituste pikendamisega 2007. aastal, mille tõttu lükkus edasi ameti uue tööprogrammi vastuvõtmine, uue direktori ametisse määramine ja meetmete rakendamine;
               
            
                  8.
               
               
                  ergutab ametit kõnealuseid viivitusi korvama ja ülekantud assigneeringute tühistamist minimeerima, nagu amet kontrollikojale esitatud vastustes lubas, ning andma saavutatud edusammude kohta teavet oma 2008. aastat käsitlevas eelarve haldamise ja finantsjuhtimise aruandes;
               
            
                  9.
               
               
                  märgib, et kontrollikoda järeldas lisaks, et amet vähendas eelarvemuudatuste ja mitmete ülekannete abil vahendeid personalikuludega seotud eelarveridadel 798 000 euro võrra, vältides seeläbi personalikuludeks ette nähtud kasutamata assigneeringute tühistamist;
               
            
                  10.
               
               
                  võtab teadmiseks ameti vastuse, et kõnealused eelarvemuudatused ja ülekanded olid tihedalt seotud üleminekuga ning olid seetõttu erakorralised;
               
            Puudused hankemenetlustes
      
                  11.
               
               
                  võtab teadmiseks kontrollikoja järelduse, et ühe hankemenetlusega seoses vähendas avaldatud finantshindamise meetod kaudselt hinnakriteeriumi suhtelist tähtsust, mis võis takistada mõnda potentsiaalset pakkujat ega olnud kooskõlas usaldusväärse finantsjuhtimise põhimõttega;
               
            
                  12.
               
               
                  aktsepteerib ameti vastust, et kuigi kasutatud meetod oli finantsmäärusega kooskõlas, võtab amet kasutusele komisjoni soovitatud uue hindamismeetodi, et raha eest saadav väärtus oleks maksimaalne;
               
            Eelarve täitmisele heakskiidu andmise eelnevate menetluste järelmeetmed
      
                  13.
               
               
                  tuletab meelde, et 2004. aasta eelarve täitmise kohta andis kontrollikoda Rassismi ja Ksenofoobia Euroopa Järelevalvekeskusele hankemenetlustes esinenud puuduste tõttu reservatsioonidega kinnitava avalduse ning et seoses 2005. ja 2006. aasta eelarve täitmisega tegi kontrollikoda samuti kriitilisi märkusi hankemenetluste kohta;
               
            
                  14.
               
               
                  nõuab seetõttu, et amet pööraks erilist tähelepanu oma hankemenetluste seaduslikkusele;
               
            
                  15.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekutega seoses oma 23. aprilli 2009. aasta resolutsioonile ELi ametite finantsjuhtimise ja -kontrolli kohta (9).
               
            
         (1)  ELT C 278, 31.10.2008, lk 1.
      
         (2)  ELT C 311, 5.12.2008, lk 7.
      
         (3)  EÜT L 248, 16.9.2002, lk 1.
      
         (4)  ELT L 53, 22.2.2007, lk 1.
      
         (5)  EÜT L 357, 31.12.2002, lk 72.
      
         (6)  ELT L 88, 31.3.2009, lk 142.
      
         (7)  Vastuvõetud tekstid, P6_TA(2009)0019.
      
         (8)  Määrus, mida on muudetud komisjoni määrusega (EÜ, Euratom) nr 652/2008 (ELT L 181, 10.7.2008, lk 23).
      
         (9)  Vt käesoleva Euroopa Liidu Teataja lk 206.